كورݣي ويلزي

كورݣي ويلزي (ب النݣليزية: Welsh Corgi) ولا غير كورݣي، هي سلالة صغيرة ديال كلاب الرعي لي تأصلات ف ويلز. السمية كورݣي (Corgi) تشتقات من لكلمات لويلزيين كور - Cor و كي - Ci (لي تطوورات ل ݣي - Gi)، و لي كايعنيو "قزم" و "كلب" ب شكل متابع.

جوج سلالات تحتانيين معتارف بيهم؛ لكورݣي لويلزي د پيمبروك و لكورݣي لويلزي د كارديݣان. شي تبدالات كسديين تشافو بينات الجوج نواع. على حساب السطونضارات د السلالة، لكارديݣان كاتكون كبر ب شكل عام، ف التقل و الطول ب جوج. قزازبهم كايكونو مبدلين ف الشكل، و التقزاب (Docking) لي كان كايتطبق على لكورݣيات قبل، دابا ممنوع ب شكل كبير.

تاريخياً، لپيمبروك منسوب ل لكلاب لي جاو معا لحبّاكين لفلامانيين (Flemish) ف جوايه لقرن 14، أما لكارديݣان مقرون ب لكلاب لي جاو معا لمستوطنين النورديكيين (Norse)، ب الضبط واحد الجد مشروك معا كلب لڤالهوند السويدي (Swedish Vallhund).

لپيمبروك هي لي شعبية كتر بينات الجوج سلالات التحتانيين، وخا هاكداك مازالة كاتبان ف الليستة د سلالات لكلاب لمحسوسين ف كلوب كينيل د لمملكة لمتحدة."The Queen's Corgis designated a 'vulnerable' breed". The Telegraph. 8 February 2015 لكورݣي لويلزي د پيمبروك كسب الشعبية حيتاش إيليزابيط التانية كان عندها كتر من 30 پيمبروك ولا تكرويزات بين لكورݣي و داكسهوند (Dachshund) لي معروفين ب سمية الضورݣي (Dorgi).

 التاريخ 

پيمبروكشير (Pembrokeshire) و كارديݣانشير (Cardiganshire) هوما جوج أقاليم فلاحيين و تاريخيين حدا بعضياتهم ف جنوب غرب ويلز.Beauchamp, Richard (1999). Welsh Corgis: Pembroke and Cardigan. Hauppauge, NY: Baron's. p. 7 لكورݣيات لويلزيين كانو كلاب د قطيع لبݣر، النوع د كلب لقطيع لي كايعيطو ليه "كعّاب" - "heeler" يعني كاينيّبو (nip) لݣدام/لكعاب د لحيوانات لكبر باش يخلّيوهم محركين.Boorer, Wendy (1975). Dogs. London: Octopus Books. p. 17 التخليطة ديال الطولة لحادرة و لخفّة لخلوقية د لكورݣيات لويلزيين كاتخليهم يتجنبو حوافر لبݣر.Boorer, Wendy (1975). Dogs. London: Octopus Books. P. 17 لموصطالاح "كورݣي" كايعني يا كلب-كور (Cur) يا كلب قزم (كور - cor = قزم، ݣي - Gi = ترطاب (lenition) د كي - ci، لي كاتعني كلب) ف اللوغة لويلزية، و لي ماكانوش ناويينها كا معيورة، و لاكين كا موصطالاح وصفي على لقد د لكلب.Beauchamp, Richard (1999). Welsh Corgis: Pembroke and Cardigan. Hauppauge, NY: Baron's. p. 8 تعاودو حجايات مبدلين على لأصل د هاد السلالة؛ شي وحدين كايآمنو بلي الجوج سلالات التحتانيين لعصريين تطوورو من أصل مشروك،Boorer, Wendy (1975). Dogs. London: Octopus Books. P. 18 ف لوقيتة لي وحدين خرين كايقرنو لكورݣي ب لمجي د لحبّاكين لفلامانيين من لبدو د جوايه لقرن 10.McGreevy, Paul (1999). Dogs. San Francisco: Weldon Owen. P. 300 النضريات لخرين على لأصل ديال التنويع د پيمبروك كاتشير بلي واقيلا تأصلو من سلالات لقطيع لوسط أوروپيين من لمنطاقة الضايرة ب ألمانيا د دابا. على حساب لوقت فين هاد لكلاب تآمپورطاو ل ويلز، يقدرو يكونو يا دوتشه بغاكين (Deutsche Bracken) ولا داكسهوند (Dachshund).Beauchamp, Richard (1999). Welsh Corgis: Pembroke and Cardigan. Hauppauge, NY: Baron's. P. 8

لكورݣي لويلزي د كارديݣان تنسب ل لمستوطنين النورديكيين (Norse) ف لمنطاقة.McGreevy, Paul (1999). Dogs. San Francisco: Weldon Owen. p. 301. لكلاب لي من شكال مشابهين موجودين ف سكانديناڤيا د دابا، كايعيطو ليهم لڤالهوند السويدي،Bennett Woolf, Norman. "Welsh Corgis: Small Dogs With Big Dog Hearts" و شي توارخيين كايدّاعيو بلي هاد الجوج سلالات التحتانيين كايشركو جد مشروك.Beauchamp, Richard (1999). Welsh Corgis: Pembroke and Cardigan. Hauppauge, NY: Baron's. p. 9 ف اللخر د لقرن 19، السراحا بداو يقلْبو من تربية لبݣر ل تربية لحوالا، و لاكين لݣورݣي ماكانش لايق ف لمقابلة د لحوالا. التشابيهات بينات لكورݣيات لويلزيين تنسبو ل التكرويز بينات الجوج سلالات التحتانيين، ولا ب بساطة لمجاوجة ب لعزيلة من دوك لي تمناو التنويعة د لکارديݣان تبان قريبة ف طبيعتها ل لپيمبروك.

أول تاريخ مشجل ل لكورݣيات لي كايبانو ف منصات الشوو ف ويلز كان ف 1925. لکاپطين جي. پي. هاول دار واحد الرونديڤو ل لموربيين د التنويعات د لكارديݣان و لپيمبروك ب جوج و صايب لكلوب د لكورݣي لويلزي، ب عضوية بديانية د 59 عضو. واحد السطونضار عام على السلالة تسطّر، و لكورݣيات بداو يبانو ف الشووات د لكلاب. حتى ل هاد اللحضة، حتى شي تنويعة من لكورݣي ماجاوجوها ب شكل خاص على وديت الشكل لبراني. لعضاء د هاد لكلوب كانو مهتمين ب شكل لولاني ب التنويعة د پيمبروك، وخا التنويعة د كارديݣان حتى هي بانت. و فهاد اللحضة، ولا كايعيطو ل السلالات التحتانيين التنويعات د پيمبروكشير و لكارديݣانشير؛ السميات موراها تقصّرو. كانو شلا نقاشات بينات لموربيين د الجوج تنويعات ف الشووات اللولانيين، حيتاش لحوكّام لي ف نفس لوقت كانو موربيين د شي تنويعة من الجوج، كانو دايماً كايجيو من التنويعة لي مربيينها.Beauchamp, Richard (1999). Welsh Corgis: Pembroke and Cardigan. Hauppauge, NY: Baron's. p. 10.

لبطولة اللولانية تخادت ف واحد الشوو ف كارديف ف 1928، من واحد لكلبة حمرة وبيضة د لپيميروك سميتها شان فاتش. لحكيم على التنويعات معا بعضياتهم كمّل حتى ل 1934، منين كلوب كينيل عتارف ب كل تنويعة ب شكل مفارق. ف هاد التقياد اللولاني، شي 59 ݣارديݣان و شي 240 پيمبروك تليستاو ف لكتوبا د لپيديݣري.

لكورݣيات لويلزيين د كارديݣان كملو ف النقصان و ولاو نادرين على لپيمبروك، ب غير 11 ل تقياد تدار ف 1940. التنويعات ب جوج نجاو ف لحرب لعالمية الجاوجة، وخا لكارديݣانات لي تقيدو ف كلوب كينيل كانو غير 61 معا لمسالية د لحرب. لپيمبروك ولا مشهور بزايد ف وقيت لعوام لي مورا لحرب ف لمملكة لمتحدة؛ ف 1953، جا ف الرتبة الرابعة ف أشهر سلالة شعبية ف كلوب كينيل، من مور كاكر سپانيْل النݣليزي، لبيرجي لألماني، و لپيكينوا.Steinkoff, Alan (21 March 1953). "Putting on Royal Dog". The Oil City Derrick. No. 27636. p. 8. من بعد، سلالة لكورݣي مات ليها لحوت، الطبيب لبيطاري برايان سينݣلتن قال ف جورنال ذا تايمس - The Times ف عام 1963 بلي هادشي كان ب سباب لمشاكيل د لمجاج ديالهوم."The Bulldog Breed IS All Wrong". The Times. No. 55870. 28 November 1963. p. 14.

لكورݣي لويلزي د كارديݣان تليستا ف أول ليستة د السلالات لأصليين لمحسوسين د كلوب كينيل ف 2006."Comparative Tables of Registrations for the Years 2006-2016 Inclusive: Pastoral" (PDF). The Kennel Club هاد الليستة ديال دوك السلالات لي مقيدين ب قل من 300 كلب كل عام؛Grossman, Samantha (5 November 2013). "Everybody Panic: Corgis Are On Their Way to Becoming Endangered" كانو غير 84 كورݣي د كارديݣان مقيد ف 2006. من بعد واحد الزيادة لولانية، نقصو ل 46 ف 2010، و لايني ف 2015 طلعو ل لعدد الزايد ݣاع منين بدات الليستة، ب طوطال د 124 جرو مقيد. ف 2013، لكورݣي لويلزي د پيمبروك حتى هو تزاد، حيت كان غير 241 جرو مقيد ف داك لعام. ف لوقيتة لي كلوب كينيل حط اللومة د هادشي على لامپورطاسيو د سلالات لكلاب لبرانيين، جورنال ذا دايلي تيليݣراف - The Daily Telegraph حط اللومة د النقصان على قرار لمنع د تقزاب الزناطط لي تطبق ست سنين قبل.Millward, David (3 November 2013). "Queen's favourite corgi endangered due to Labour law". The Daily Telegraph. وخا هاكداك، 2015 كان فيه زيادة د 35٪ ف عدد التقيادات د لپيمبروك؛ الشعبية د لكورݣيات ف لانسطاݣرام هي لي كانت سباب. لپيمبروكات تحيدو ف 2016 من الليستة د السلالات لأصليين لمحسوسين.Winter, Stuart (12 October 2015). "Corgi popularity on the rise thanks to social media". Daily Express.Nagesh, Ashitha (7 February 2016). "Pembroke Corgis and Old English Sheepdogs are officially no longer endangered". Metro.

 السلالات لعصريين 
تصغير|جوج كورݣيات ويلزيين، واحد د كارديݣان (ليسر) و لاخر د پيمبروك (ليمن)
الجوج تنويعات د لكورݣي لويلزي، لكارديݣان و لپيمبروك، تسماو على قبل لأقاليم لي ف ويلز فين تأصلو. لكلاب كايشركو بزاف د لخصايل لمشابهين بيناتهم، كيف لفرو ديالهم، لي كايريزيستي لما و كايبدلوه مرتين ف لعام كا متوسط. لكسدة د لكارديݣان طوْل ب شويش على ديال لپيمبروك؛ التنويعات ب جوج عندهم رجلين قصار، هادشي لي كايخلّي كسدتهم قريبة ل لرض.McGreevy, Paul (1999). Dogs. San Francisco: Weldon Owen. p. 300.McGreevy, Paul (1999). Dogs. San Francisco: Weldon Owen. P. 301 هوما مامربعينش ف الجوانب بحال الطيريير - Terrier، و ماعندهومش كسدات مطوْلين بحال الطولة د كسدات الداكسهوند - Dachshund.Niccoli, Ria (1989). Pembroke Welsh Corgis. Neptune City, NJ: T.F.H. Publications. p. 6 تشافو غير شي تبدالات صغار ف شكل الراس؛ ريوسهوم ب جوج بحال شي تعلب. الراس د لكارديݣان كايكون ف لعادة كبر من ديال شي پيمبروك و عندو نيف كبر.Beauchamp, Richard (1999). Welsh Corgis: Pembroke and Cardigan. Hauppauge, NY: Baron's. P. 15 كايخص غير شي يامات قلال من بعد لولادة باش يبان اللون لحقيقي ديال فرو لكورݣي، و هادشي كايبان ب الضبط ف التعلامات تلاتية اللوان (Tricolor) و د لكحل و لقهوي. لكورݣيات د الزمان لعصري دايماً كايتنافسو ف طيسطات د لخفة، الطاعة، الستيعراض (Showmanship)، لكورة الطايرة (Flyball)، التبيع ب الشم، و السريح. كايقدرو يتعبرو غرايز السريح و لقابلية على الدريساج ف طيسطات لاتنافوسيين د السريح. لكورݣيات د لكارديݣان و لپيمبروك كايوريو واحد لغرايز د السريح ساسيين لي يقدرو يتصقلو على قبل لكومپيتيسيوات د السريح _ معروفين زنقاوياّ ب "ماد رن - Mad run".Hartnagle-Taylor, Jeanne Joy; Taylor, Ty (2010). Stockdog Savvy. Crawford, CO: Alpine Publications. P. 82 لكورݣي لويلزي فايت تخدّم باش يقابل الدراري الصغار.

 لكورݣي د كارديݣان 
تصغير|كورݣي ويلزي د كارديݣان
التبدالات بينات الجوج سلالات التحتانيين منهم، لبنية لعضمية، طولة لكسدة، و لقد. لكارديݣان هو لكبر ف الجوج تنويعات، ب ودنين ضايرين و كبر و ب قزيبة كيف ديال التعلب، فيها 30 سونتيميطر، و غادية ف نفس لخط معا لكسدة. وخا لكارديݣان كايكونو فيه اللوان كتر من لپيمبروك، لبيض ماخصش يكون طاغي ف لفرو ديالو.Cunliffe, Juliette (2000). The Encyclopedia of Dog Breeds. Bath, England: Parragon Publishing. P. 237 لكارديݣان عندو لفرو مدوبل فين لفرو لبراوي كايكون عامر، حرش ب شوية ف لقوام، و ف طولة موسطة. لفرو التحتاني كايكون قصير، رطب، و غليض. على حساب سطونضار التنويعة، لعلو ديالها بين 27 و 32 سونتيميطر ل لكتاف، و كايخص توزن 14–17 لكيلو. لبنية السكوليطية د لكارديݣان مبدلة من ديال لپيمبروك، واحد التقويسة زايدة ف لقياس كاتكون عند هاد السلالة ف الرجلين لقداميين، لي مواتية معا لقفص الصدري د لحيوان. زيد على هادشي، لكارديݣان كايكون مكاضري ب زايد على لپيميروك ب كتافة عضمية كتر.

تنويعة لكارديݣان عندها عدد كبر من لوان لفرو على تنويعة لپيمبروك، السطونضار د لكارديݣان كايخليه يكون عندو شلا تنويعات د لفرو بحال طبقات مبدلين من لحمر، الرملي (sable)، و لمزركط (brindle). التعلامات لبويض كايكونو متوقعين ف هاد التنويعة د لكورݣي، و شي واحد ب فرو كحل مسموح ليه يكون عندو نقاطي ب السمر ولا لمزركط على حساب قوانين الشوو د لكلاب. لعلمات د لميرل (merle) حتى هوما حاضرين ف التنويعة، وخا هادشي ف لعادة محصور غير ف لميرل الزرق.Beauchamp, Richard (1999). Welsh Corgis: Pembroke and Cardigan. Hauppauge, NY: Baron's. P. 16 شلا معايير لاتأهيليين كايتخدمو ف السطونضار د التنويعة على قبل الشووات د لكلاب. بحال لودنين الطايحين، لفرو لبيض، لعينين الزرقين، و نيف كحل ماصليبش ف لكلاب بلا التلوينة د ميرل.Beauchamp, Richard (1999). Welsh Corgis: Pembroke and Cardigan. Hauppauge, NY: Baron's. P. 17

 لكورݣي د پيمبروك 

تصغير|كورݣي ويلزي د پيمبروك
كورݣيات پيمبروك كايوريو ودنين مقمقمين، و هوما ب شي طريقة صغر ف لوقفة على لكارديݣان. هوما حادرين ل التحت، دكيين، صحاح، وكايصبرو على تامارة ب إينيرجي كافية باش يخدمو نهار كامل ف شي فيرما.Cunliffe, Juliette (2000). The Encyclopedia of Dog Breeds. Bath, England: Parragon Publishing.p. 237 الطولة الشايعة حتى ل لكتف مابين 25–30 سونتيميطر، أما الدكر من هاد التنويعة ماكايخصوش يوزن كتر من 14 كيلوݣرام،، و النتوا 11 كيلوݣرام. لقزيبة قصر من ديال لكارديݣان، لي تقدر تكون يا ب لمجاوجة يا ب التقزاب. تاريخياً، لپيمبروك كانت تنويعة ب قزازب قصار بزاف (bobtail) ب شكل طبيعي. و غير بانت فكرة التقزاب د لكلاب، لقزيبة لقصيرة ماكانتش مطمع، و ف عوض هادشي، لموربيين ركزو على خصايل خرين، و لقزيبة تقصّرات ب شكل صطيناعي يلا كان لازم. و ب لخودان ف لبال شي بلدان دابا كاتمنع التقزاب، شي موربيين كايجربو عاوتاني لعزيلة د كلاب ب جينات ديال لقزازب لقصار بزاف (bobtail).Hausman, Gerald; Hausman, Loretta (1997). The Mythology of Dogs. New York: St. Martin's Press. P. 275–277

لوان د لفرو قل كايبانو ف التنويعة د لپيمبروك، بحال لحمر، الرملي، السمر، لبرونزي، و لكحل، كل لون فيهم يقدر يكون ب لعلمات لبويض ولا مايكونش. لبيض لكامل ولا الرمادي حتى هوما كايتشافو، و لايني كايتعتابرو عيوب كبار على حساب الشووات د لكلاب. وخا هاكداك، لكورݣي لويلزي د پيمبروك ماعندو حتى معايير لاتأهيليين حاضرين ف السطونضار د التنويعة.

لكورݣي لويلزي د پيمبروك عندو جوج فروات لي مبدلين ف الطول على طول كسدتهم. لفرو اللول كايكون فرو دخلاني قصير لي كايريزيسطي الجو لقاصح، ف لوقيتة لي لفرو لبراوي كايكون حرش و طوْل، ولايني طولتو موسطة. طولة لفرو كاتبدل على التوزيع د لفرو ف لكسدة. لفرو لي مور الطراف لقداميين و اللورانيين كايميل باش يكون طوْل و غلض، و حتى ل تحت من لكسدة. زيد على هادشي، كايبان بلي عندهم فرو كبر ف لحجم ف الصدر، لعنق، و لكتاف. لكورݣي لويلزي د پيمبروك عندو فرو كايتبدل."Official Standard of the Pembroke Welsh Corgi" (PDF). American Kennel Club. American Kennel Club

 الصحة 

تصغير|كورݣي د پيمبروك عمرو 14 لعام
على حساب واحد الستيطلاع صحي ف 2004، الجوج تنويعات د لكورݣي كان عندهم موعدال لعمر كيف كيف؛ متوسط لعمر د لموت كان 12 لعام و 3 شهور ب النسبة ل لپيمبروك و 12 لعام و شهراين عند لكارديݣان. لمسببات الساسيين د لموت كانو بحال بحال عند التنويعات ب جوج؛ السباب اللولاني كان كونصير لكلاب و لعمر لكبير. غير هو، تنويعة لپيمبروك بينات نسبات د لموت زيْد د فشل لكلاوي و نسيداد مجاري لبول.Kennel Club/British Small Animal Veterinary Association Scientific Committee (2004). "Summary results of the Purebred Dog Health Survey for the Welsh Corgi Cardigan breed" (PDF). Kennel Club.Kennel Club/British Small Animal Veterinary Association Scientific Committee (2004). "Summary results of the Purebred Dog Health Survey for the Welsh Corgi Pembroke breed" (PDF). Kennel Club. الستيطلاع ورى بلي السلالة مضرورة من شي حالات صحيين مستامرين ب موعدالات مشابهين ب ستيتناء واحد: ف لوقيتة لي كتر من الربع د لكورݣيات لويلزيين د پيمبروك لي ف الستيطلاع تضرّو من شي نوع د حالة مرضية د لعين (eye condition)، غير 6.1٪ من لكورݣيات د كارديݣان لي تقاصو بيها. لحالات لمرضيين النوعيين د لعين ف سلالة لكورݣي بحال ضمور الشبكية التدريجي (Progressive Retinal Atrophy)، لي دايماً كاتكون موجودة ف لكلاب لي عمرهم كتر من ست سنين، و ݣلوكوما لكلاب (Canine Glaucoma)، لي كاتكون شايعة كتر ف لكلاب لكبار ف لعمر.Beauchamp, Richard (1999). Welsh Corgis: Pembroke and Cardigan. Hauppauge, NY: Baron's. P. 93 الجلالة ف لكورݣيات كاتداوى ب التخراج د الجلالة (cataract extraction).Kim, Mu-young (2018). "Phacoemulsification for Cataract Secondary To Persistent Hyperplastic Tunica Vasculosa Lentis And Persistent Hyperplastic Primary Vitreous in a Welsh Corgi". Acta Veterinaria-Beograd. نسبات مياويين مشابهين تشافو ف ستيطلاع د الجوج تنويعات ف غراض متعلقين ب لمكاترة، بحال لحاجة ل ولادة سيزاريان (caesarian section) و لحمالة لمزورة (false pregnancie). تشابيهات خرين حتى هوما تشافو بلي متعلقين لغراض السكوليطوعضليين (musculoskeletal)، بحال حريق لمفاصل (arthritis)، وخا هاكداك، خلل تنسوج لورك (hip dysplasia) لي شايع ف شي نواع د لكلاب، كايكون نادر عند سلالة لكورݣي.

 التأتيرات التقافيين 

لملكة إيليزابيط جاوجات 10 د الجيال من لكورݣيات د پيمبروك، و ملكات شخصياً كتر من 30 كلب من هاد التنويعة، لي كانو ياما كورݣيات ويلزيين د پيمبروك أصيلين (purebred) ياما تكرويزات بين لكورݣي و الداكسهوند لي كايعيطو ليهم الضورݣي (dorgi).Bennett, Will (10 April 2004). "Queen's moving tribute to her favourite corgi". The Daily Telegraph.Haddon, Celia (20 April 2006). "Her devoted canine companions – cocker spaniels, labradors and, of course, corgis". The Daily Telegraph. London.

لكورݣيات عاوتاني بانو ف الشاشة، لخشبة، و الريوايات. لكورݣيات ب صيفتهم كاراكطيرات تدخلو ف لكتاب لقصصي د لفنطازيا كورݣيڤيل فير (corgiville fair)، لختيطاف لكبير د كورݣيڨيل (the great corgiville kidnapping) و كريسماس د كورݣيڤيل د لكتاتبية و الرسامة تاشا توضور."Who is Tasha Tudor?". Tasha Tudor Museum. ف لفيلم لي من بطولة إلڤيس پريسلي د عام 1961، هاواي زرقا (Blue Hawaii)، واحد لكورݣي لوكال بان ف واحد السين كايعاون ف التحضار د فوطة.Dowling, Tim (2 October 2022). "'Ah, the Queen's dog!' How the royal connection brought the corgi back into fashion". The Guardian. ف 1963، واحد لكورݣي بان ف لفيلم د ستوديوات وولت ديزني، كلب صغير موضر (little dog lost)،"Little Dog Lost". British Film Institute. لي ودى ف واحد الزيادة ف شعبية السلالة ف ميريكان.Living, Marin (10 August 1974). "Mr. Snowshoes Has Proven Himself The Best Corgi In West". Daily Independent Journal. p. 38. واحد لآضاپطاسيو مسراحية سميتها لعملاق لكبير الضريف (bif friendly giant) د لكتاتبي لويلزي رولض ضول و لي كان خصها بزاف د لكورݣيات لمبدلين ف لخشبة ب صيفتهوم دوك لكورݣيات د لملكة إيليزابيط."Corgis line up for royal role". The Times. No. 64128. 18 September 1991. p. 6. كورݣيات لملكة (the queen's corgis) هو فيلم آنيماسيو بلجيكي كايصور لكورݣيات د لملكة.Keslassy, Elsa (12 February 2018). "Charades pre sells 'The Queen's Corgi' to key territories". Variety.

ف لآنيمي كاوبوي بيبوپ (cowboy bebop)، لكرو كان عندهم واحد لكورݣي ويلزي د پيمبروك دكي ب زايد، سميتو آين (ختيصار د آينشطاين) ف لمركبة ديالهم.Russell, H.D. (14 March 2016). "Cowboy Bebop - Whatever Happens, Happens". The Escapist. الريواية لمصورة كورݣي (korgi) د دار النشر طوپ شيلف كاتلعب على التقليد لفولكلوري د لكورݣيات ب صيفتهم حيوانات د الجنيات (fairy)."Christian Slade". Top Shelf Productions.

السيرية التلفازية لميريكانية د لانيماسيو، طران لمالانيهاية (infinity train) ورات واحد لبلاد د كورݣيات آنطروپومورفيين (anthropomorphic) معروفين ب سمية كورݣينيا و لي حاكمهم لملك آتيكوس.Archived at Ghostarchive and the Wayback Machine: "Atticus of Corginia
|Infinity Train
|Cartoon Network". youtube.com

ف السيتكوم لميريكاني بروكلين ناين ناين (Brooklyn Nine-Nine)، لكاراكطيرات كاپطن هولت و كيڤن كوزنر مالكين واحد لكورݣي د پيمبروك سميتو تشيدر. تشيدر كايخدم كا تلهية كوميدية و كايعاود يبان ف شي حلقات كل موسم[55]Cheddar's Best/Fluffiest Moments!
|Brooklyn Nine-Nine"Marc Evan Jackson Introduces Real-Life Cheddar To Brooklyn Nine-Nine Fans". News18

 مصادر 

تصنيف:سلالات د لكلب مأصلة ف ويلز
تصنيف:نواع د لكلب
تصنيف:كلاب د الرعي